**Daugavpils pilsētas domes 2021.gada 18.februara saistošo noteikumu Nr.12**

**“Grozījumi Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām””paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Projekta nepieciešamības pamatojums | Sakarā ar grozījumiem [Sociālo pakalpojumu un sociālās palīdzības likumā](https://likumi.lv/ta/id/68488-socialo-pakalpojumu-un-socialas-palidzibas-likums" \t "_blank), ar 2021.gada 1.janvāri 1.pants tika papildināts ar 40.punktu šādā redakcijā: "mājsaimniecība - vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi”, paredzot, ka sociālo palīdzību klientam sniedz, izvērtējot mājsaimniecības materiālos resursus. Grozījumi paredz visā tekstā aizstāt vārdus “ģimene (persona)” (attiecīgā locījumā) ar vārdu “mājsaimniecība” (attiecīgā locījumā).  Kopš 2021.gada sākuma joprojām turpinās Covid-19 infekcijas izplatība, līdz 2021. gada 6. aprīlim ir pagarināta visā valsts teritorijā izsludinātā ārkārtējā situācija. Sakarā ar saslimstības pieaugumu, pieaug arī izdevumi par stacionārā saņemtajiem pakalpojumiem. Saskaņā ar noteikumu 37.punktu, tiesības saņemt atbalstu pacienta līdzmaksājuma segšanai vai kompensēšanai normatīvajos aktos noteiktajā apmēra līdz četrām dienām dienas stacionārā vai diennakts stacionārā ir pensijas vecuma personām un personām ar invaliditāti, izņemot gadījumus, ja pacienta līdzmaksājums sedz no valsts budžeta un 37.1 punktu - tiesības saņemt atbalstu pacienta līdzmaksājuma segšanai vai kompensēšanai normatīvajos aktos noteiktajā apmērā līdz četrām dienām dienas stacionārā vai diennakts stacionārā un pacienta līdzmaksājuma izdevumu segšanai par ģimenes ārsta ambulatoru apmeklējumu vai ģimenes ārsta mājas vizīti un ārsta speciālista apmeklējumu ir vispārējās izglītības iestāžu izglītojamiem, kuru dzīvesvieta deklarēta Daugavpils pilsētā un kuri mācās klātienē, vecumā no 18 līdz 20 gadiem, izņemot gadījumus, kad pacienta līdzmaksājumi tiek segti no valsts budžeta. Grozījumi paredz līdzmaksājuma segšanas vai kompensēšanas dienu skaitu palielināt no četrām līdz astoņām dienām. |
| Īss projekta satura izklāsts | Noteikumi paredz izdarīt grozījumu 37. un 37.1 punktā. |
| Informācija par plānoto projekta ietekmi uz pašvaldības budžetu | Noteikumu izpildei papildus būs nepieciešami aptuveni 91 800 *euro*. Atbalstu varētu saņems aptuveni 2295 iedzīvotāji, t.sk. 45 vispārējās izglītības iestāžu izglītojamie, kuru dzīvesvieta deklarēta Daugavpils pilsētā un kuri mācās klātienē, vecumā no 18 līdz 20 gadiem . |
| Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| Informācija par administratīvajām procedūrām | Netiek mainītas. |
| Informācija par konsultācijām ar privātpersonām | Nav attiecināms. |

Domes priekšsēdētājs I.Prelatovs

### **Dokuments ir parakstīts ar drošu elektronisko parakstu un satur laika zīmogu**